Зоран Андрић

Зоран Андрић је рођен у Нишу 1955. године. Дипломирао на одсеку за композицију и дириговање, на ФМУ у Скопју (Македонија). Године 1983. приватно се усавршавао у техници дириговања на Високој музичкој школи у Гразу, код проф. Милана Хорвата. Од 1984., до [[1993. ради као професор за предмете хор и оркестар, у Музичкој школи Петар Коњивић у Београду, остваривши у том периоду и веома успешне наступе са дечијим камерним оркестром и хором, у земљи и иностранству (1988.-89.).

Оснивач је и уметнички директор Интернационалног фестивала камерне музике ОЛД ГОЛД у Нишу, као и репризе традиционалног новогодишњег концерта из Беча у Нишу. Снимио је 10 ЦД-а, као и друге носаче звука (ЛП и касете), а такође остварио веома добре и трајне снимке за музичку продукцију РТС-а. Оснивач је и покретач Нишког камерног хора, састављеног од доајена нишког хорског певаштва, са којим ради у периоду од 1994. - 1998. Године 1982. био је у номинацији за Октобарску награду града Ниша. У статусу је слободног уметника и власника концертне агенције Анд Арт Мусиц, која се бави организовањем и извођењем искључиво уметничке музике и великих вокално-инструменталних дела. Првог новембра 2010. године Андрић оснива Омладинску филхармонију града Ниша "Наиссус" чији је почасни председник, од 2012. градоначелник, проф. др. Зоран Перишић.